Tranzicijski potencijalni receptorski kanal

**Tranzicijski receptorski potencijalni kanali** (**TRP kanali**) su grupa ionskih kanala koji se nalaze uglavnom na plazmamembranama brojnih tipova životinjskih ćelija. Većina njih je uključena u dvije široke grupe: Grupa 1 obuhvata TRPC ( "C" za kanonski), TRPV ("V" za vaniloid), TRPVL ("VL" za vaniloid -liki), TRPM ("M" za melastatin), TRPS ("S" za soromelastatin), TRPN ("N" za bezmehanoreceptorski potencijal C) i TRPA ("A" za ankirin). Grupu 2 čine TRPP ("P" za policistaste) i TRPML ("ML" za mukolipin). Mnogi od ovih kanala posreduju u raznim senzacijama kao što su bol, temperatura, različiti tipovi okusa, pritiska i vida. Smatra se da se u tijelu neki TRP kanali ponašaju kao mikroskopski termometri i da se koriste kod životinja za osjet topline ili hladnoće. Neki TRP kanali se aktiviraju molekulama koje se nalaze u začinima kao što su bijeli luk (alicin), ljuta paprika (kapsaicin), japanski vasabi (alil-izotiocijanat); druge se aktiviraju, kao  mentol, kamfor, pepermint i rashladna sredstva; drugi se aktiviraju molekulama koje se nalaze u kanabisu (tj. THC, CBD i CBN) ili stevia. Neki djeluju kao senzori osmotskog pritiska, volumena, rastezanja i vibracija. Većina kanala se aktivira ili inhibira signalizirajućim lipidima i doprinose porodici lipidno vođenih ionskih kanala.
 
Ovi jonski kanali imaju relativno neselektivnu permeabilnost za katione, uključujući natrijske, kalcijske i magnezijske.
 
TRP kanali su prvobitno otkriveni u takozvanom mutantnom soju "prolaznog receptorskog potencijala" (*trp*-mutanta) voćne mušice *Drosophila*, otuda im i naziv (vidi TRP kanala *Drosophila*). Kasnije su TRP kanali pronađeni kod kičmenjaka, gdje su sveprisutno eksprimirani u mnogim tipovima ćelija i tkiva. Većina TRP kanala se sastoji od 6 heliksa koji protežu membranu sa unutarćelijskim N–i C-terminal. TRP kanali sisara se aktiviraju i regulišu širokim spektrom stimulansa i eksprimiraju se u cijelom tijelu.

 
## Funkcija 
TRP kanali moduliraju pokretačke sile ulaska iona i transportne mehanizme Ca2+ i Mg2+ u plazmamembranama, gdje se većina njih nalazi. TRP-ovi imaju važne interakcije sa drugim proteinima i često formiraju signalne komplekse, čiji tačni putevi nisu poznati. TRP kanali su prvobitno otkriveni u *trp* mutantnom soju voćne mušice *Drosophila* koji je prikazivao prolazno nadmoprelijivanje potencijala kao odgovor na svjetlosni podražaj i bio je zato nazvan *kanal prolaznih receptora*. TRPML kanali funkcionišu kao unutarćelijski kanali za oslobađanje kalcija i stoga imaju važnu ulogu u regulaciji organela. Važno je da mnogi od ovih kanala posreduju u raznim senzacijama kao što su osjećaj bola, temperature, različiti tipovi okusa, pritiska i vida. Smatra se da se u tijelu neki TRP kanali ponašaju poput mikroskopskih termometara i da se koriste kod životinja za osjet topline ili hladnoće. TRP se ponašaju kao senzori za  osmotski pritisak, volumen, istezanje i vibracije. Uočeno je da TRP imaju složene višedimenzijske uloge u senzornoj signalizaciji. Mnogi TRP-ovi funkcionišu kao unutarćelijski kanali za oslobađanje kalcija.

## Također pogledajte 
* Endokanabinoidni sistem
 
## Reference
## Vanjski linkovi 
* 

* 
* 
* 

Kategorija:Membranska biologija
Kategorija:Ionski kanali
Kategorija:Ionski kanali sa ograničenim naponom